8.6.2018

לחברי האגודה ולתושבי שרונה שלום

להלן מספר עדכונים מתחום פעולתו של וועד האגודה

1. בשבוע שעבר תוכנית התב"ע החדשה של מושב שרונה נידונה בוועדה המקומית במועצה האזורית ואושרה. לאחר אישורה התוכנית עוברת לדיון בוועדה המחוזית.

יש לציין שהתוכנית עברה על כל מרכיביה כולל הקמת מתחם לגידול בעלי חיים.

אמנם נציגת משרד החקלאות הביעה התנגדות למיקום המתחם אבל הוועדה אישרה את

התוכנית במלואה.

אין לנו ספק שהשלב הבא של אישור התוכנית בוועדה המחוזית יהיה כרוך בדיונים

והתנגדויות של גורמים שונים אולם אנו משוכנעים שבהמשך נחישות ועבודה יסודית נצליח

להסביר ולשכנע את כל הגורמים לגבי הנחיצות וההיגיון באישור התוכנית כמכלול.

וועד האגודה מבקש להודות לחברי וועדת התכנון שהשקיעו הרבה זמן ומחשבה בגיבוש

התוכנית וכן למשרד אדריכל מבל שהכינו את התוכנית.

1. לפני כשבוע ביקרו במושב נציגי המשרד לשמירת הסביבה. בביקור השתתפו נציגים מהמחוז ומהמשרד הארצי מתחומים של איכות אויר וריחות, תכנון ואכיפה. כמו כן השתתפו נציגי המועצה האזורית ומר יוסי קליק, יועץ לענייני איכות סביבה שנשכר ע"י וועד האגודה במסגרת הכנת התב"ע ואיתור מפגעי הריח במושב.

הביקור כלל דיון מפורט וסיור בנושא מפגעי הריח של המפטמות וכן בתוכנית התב"ע החדשה של מושב שרונה. מטרת הביקור הייתה לחשוף את עוצמת בעיית המפטמות ולשכנע את נציגי המשרד לגבי הצורך הדחוף בפתרון בעיית המפטמות. כמובן שבמסגרת הביקור לא התקבלו החלטות או התחייבות לפעולות אולם אין ספק שנציגי המשרד לשמירת הסביבה הבינו את עוצמת הבעיה.

וועד המושב ימשיך לפעול בנושא זה ברוח החלטות האסיפה הכללית של האגודה שקובעות עצירת המשך הקמת מפטמות תעשייתיות בחלקות א וב והעברת פעילות הפיטום באופן הדרגתי למתחם מיוחד. עם זאת, ברור לנו שחתירה לפתרון הבעיה והפחתה בעוצמת מפגע המפטמות מחייבים פעילות ציבורית נמרצת ומתמשכת של כלל תושבי המושב.

1. בסוף השבוע הקודם בוצעה פריצה למזכירות. הפריצה דווחה למשטרה ונבדקת. נפרצו חדרי הוועד המקומי וועד האגודה. ממשרדי וועד האגודה נגנב כסף מזומן בסכום של כ 7,000 ₪ שנשמר במגירה נעולה לפני הפקדתו בבנק. הנזק שנגרם אינו משמעותי ואנו פועלים לשיפור מיגון המזכירות.

בברכה

וועד האגודה